Miercuri, 15 martie 2017, de la ora 17.00, în Sala mare a cinematografului Dacia din cartierul Mănăștur, sunteţi invitaţi să participați la dezbaterea publică privind ”Prioritățile bugetului pe 2017”.

La această dezbatere a fost confirmată prezenţa domnului primar Emil Boc, alături de şefi din cadrul executivului primăriei.

Ieri, în Sala de Sticlă a Primăriei, a avut loc dezbaterea publică privind proiectul de buget al Municipiului Cluj-Napoca pentru anul 2017. Bugetul propus include ca priorităţi strategice următoarele:

Planificarea multianuală a proiectului conform Strategiei de Dezvoltare a Municipiului Cluj-Napoca. Menţinerea facilităţilor privind investiţiile şi locurile de muncă în Municipiul Cluj-Napoca. Susţinerea municipiului nostru ca şi centru naţional şi internaţional de Inovare, Cercetare şi IT. Soluţii la principala provocare a oraşului: decongestionarea traficului. Cluj-Napoca: oraşul cu cel mai înalt standard de calitate a vieţii în România.